Z A P I S N I K

37. REDNE  LETNE  SKUPŠČINE
NAMIZNO - TENIŠKE  ZVEZE  SLOVENIJE

Puconci, 07.06.2008
Navzoči delegati z glasovalno pravico: 
Igor Petrovčič (NTK Preserje, Preserje), Zdenko Švab (NTS Arrigoni, Izola), Miloš Peperko Živkovič (NTD Kajuh Slovan, Ljubljana), Janez Bončina (NTK Logatec, Logatec), Darijan Vizjak (PPK Rakek, Rakek), Bruno Randl (ŠD Petrovče, Petrovče),

Anton Svete  (MRNTZ Ljubljana), Borut Veren (NTK Ilirija, Ljubljana), Miroslav Tokič (NTK ISA, Vrtojba), Robert Smodiš (NTK Kema, Puconci), Peter Žibrat  (NTK Sobota, Murska Sobota), Andreja Ojsteršek Urh (NTK Tempo Velenje, Velenje), Božo Šetina (NTK Fužinar, Ravne na Koroškem), Bojan Napast (ŠD Cirkovce, Cirkovce), Valter Pristovnik (ŽNTK Maribor, Maribor), Saš Lasan (NTK Partizan, Ljubljana), Andrej Tadina (NTK Merkur, Kranj), Bojan Rak (NTK Olimpija, Ljubljana).
Navzoči delegati brez glasovalne pravice: 

Jernej Jedlovčnik (NTK Krka, Novo mesto) 

Člani IO NTZS: 
Silva Črnugelj,  Katja Konečnik,  Matija Krnc.
NTZS:
Jože Mikeln, Danijel Šarlah .
Ostali prisotni:  
Anton Svete(Nadzorni svet), Miro Leskovec (Komisar SNTL)
Predlog dnevnega reda:

1. Otvoritev

2. Sprejem dnevnega reda in izvolitev organov skupščine

3. Sprejem in potrditev zapisnika 36. redne letne skupščine z dne 12.06.2007

4. Poročilo verifikacijske komisije

5. Poročila o delu vseh organov NTZS, ter njihovih komisij

6. Sprejem zaključnega računa za leto 2007
7. Sprejem finančnega načrta za leto 2008
8. Sklep o načinu nadomestnih volitev
9. Volitve 

10. Razno

11. Razglasitev Rezultatov

12. Zaključek skupščine NTZS

K točki 1.

Silva Črnugelj izvede otvoritev 37. redne letne skupščine NTZS . Sledita pozdravna govora domačinov (predsednik NTK KEMA in podžupan PUCONCEV).
K točki 2.

V skladu s Poslovnikom o delu skupščine so predlagani naslednji organi skupščine in njihova sestava:

· delovno predsedstvo

Matija Krnc (delovni predsednik), člana: Silva Črnugelj, Igor Petrovčič
· verifikacijska komisija
Robert Smodiš, Bruno Randelj, Andrej Tadina
· volilna komisija
Darijan Vizjak, Peter Žibrat, Božo Šetina
· zapisnikar 
      Danijel Šarlah

· overovatelja zapisnika
           Janez Bončina, Bojan Rak
Dodatni predlog je podal Janez Bončina (VALTER PRISTOVNIK za predsednika). Glasovanje je bilo neodločeno (9 glasov za vsakega kandidata). Matija Krnc se odpoveduje mestu predsednika. 

· delovno predsedstvo

Valter Pristovnik (delovni predsednik), člana: Silva Črnugelj, Igor Petrovčič
SKLEP: 

Organi skupščine in njihova sestava se sprejmejo.

SKLEP: 

Sprejme se dnevni red skupščine.

K točki 3.

Valter Pristovnik  da na glasovanje zapisnik 36.Redne letne Skupščine  z dne 12.06.2007.
SKLEP:

Sprejme se zapisnik 36. Redne letne skupščine z dne 12.06.2007.

K točki 4.

Robert Smodiš  v imenu verifikacijske komisije sporoči, da je bilo oddanih 20 glasovnic, 1 neveljavna. V tem trenutku skupščina ni bila sklepčna. V skladu s 15. členom pravilnika, se je po preteku 30 minut ponovno ugotavljala sklepčnost. Sklepčnost skupščine je potrjena.

K točki 5.

Valter  Pristovnik  odpira razpravo v zvezi s poročili.

Silva Črnugelj pojasni, da so bila vsa poročila obravnavana na IO in poslana vsem klubom pravočasno. Predlaga, da damo v razpravo poročila komisij in organov NTZS delegatom skupščine. NTZS deluje v nespremenjenem ritmu, največji uspeh pa je uvrstitev Bojana Tokiča na olimpijske igre v Pekingu 2008. Finančni trendi zelo nihajo in so večkrat negativni. Predvsem pri mladih je opaziti napredek. Obiskala je tudi vse regije, da se seznani s problemi, vendar so pričakovanja zelo različna včasih celo nasprotujoča. Problem je v pridobivanju sredstev predvsem za večja tekmovanja. Obstajajo tudi izjeme.  
V bodočnosti se moramo orientirali predvsem na delo mladih in strokovnosti trenerskega kadra saj se znanje na vseh področjih  vedno obrestuje, zato je potrebno permanentno izobraževanje. 

Janez Bončina omeni, da ne vidi v dvorani dovolj članov IO- ja in se sprašuje kakšna je sploh njihova zainteresiranost za delo v NTZS. Zanimajo ga informacije o proslavi 80 letnice. Omeni tudi izdelavo spletne strani – ali imamo finančno podlago. Za člena IO-ja meni, da bi morali več pozornosti nameniti zbiranju finančnih sredstev, ne pa samo odločati o zadevah, ki pa jih ne morejo sprejeti zaradi pomanjkanja finančnih sredstev.

Silva Črnugelj pojasni, da so člani IO-ja prišli na sejo naknadno, ostali pa so bili opravičeno odsotni. Glede spletne strani pa je pojasnila, da je bila opravljena poizvedba o možnih rešitvah, da pa ni bila sprejeta  nobena odločitev in tudi ne izbor, tako, da do podpisa pogodbe ni prišlo. Trenutno ni sredstev, je pa potrebna posodobitve saj indici kažejo potrebo po večji komunikaciji med klubi in zvezo. Vsekakor  pa bi gotovo povečala možnosti trženja naših dejavnosti. Naslednje leto se bomo javili na razpis.

Valter Pristovnik omeni rešitev njihovega kluba (ŽNTK Maribor Finea) glede urejanja spletne strani. 

Anton Svete se oglaša v imenu nadzornega odbora, ki je pregledal finančno stanje. Sprašuje če so določene pomanjkljivosti odpravljene. Podal bi nekaj primerjav glede finančnega stanja. Celotni prihodek od leta 2004 do 2006 bil stalno v porastu. V pregledu so prikazana sredstva (MŠŠ, Fundacija za šport), ter razlika, ki so jo uspeli pridobiti delavci NTZS. Zbode ga podatek, da je bilo v letu 2007 sredstev precej manj predvsem še tistih, ki so jih pridobili člani NTZS. Zato smatra, da odgovorni IO in predvsem marketinška komisija ni opravila svojega dela. Strategija namiznega tenisa 2006-2012 še vedno ni realizirana. Opozarja na nesklic okrogle mize o perspektivi namiznega tenisa v Sloveniji. Finančna pomoč člana IO-ja za pomoč pri  reprezentancah je še vedno nedorečena. Opaža, da za vse aktivnosti ni dorečenih konkretnih oseb z roki izvedbe, zato ostaja pesimističen s pogledom za bodočnost, razen če se ne bo sprejelo konkretne predloge z imeni in datumi za izvedbo. Če ne bo denarja ne bo napredka namiznega tenisa.

Valter Pristovnik opozori, da se točno ve kdo je predsednik komisije za marketing in kdo je za to odgovoren.

Silva Črnugelj pojasni imenovanje te komisije in jih tudi opravičuje z delovnimi obvezami. Vprašanje soodvisnosti med klubi in zvezo. Pojasni tudi trenutno kadrovsko zasedbo zveze; en redno zaposlen, en honorarno zaposlen. Glede financiranja pojasni da je financiranje odvisno tudi od rezultatov. Okrogla miza o perspektivi  namiznega tenisa v RS bo izvedena skupaj s strokovnjaki za določena področja. 
Valter Pristovnik opozori na izkoriščanje vseh možnosti za pridobitev sredstev tudi z   
razpisi na EU s pripadajočimi projekti. Pristopiti pa bo treba tudi k reorganizaciji zveze.

Vsi se bomo marali aktivno vključiti.

Silva Črnugelj  pojasni, da  kljub razgovorom z odgovornimi na MŠŠ, namiznega tenisa še ni uspelo dati na mesto kot ga panoga zasluži. MŠŠ trenutno daje drugim zadevam prioriteto.

Jože Mikeln  pojasni, da od leta 2005, trend financiranja s strani države stalno pada letno cca 20%. Pojasni pa tudi, da se vsa sredstva morajo porabiti izključno za namene za katere  so pridobljena (primer: denar za mladino se porabi za mladino…). Naši organi so seznanjeni s stanjem sredstev in njihovo porabo. Objasni še kam so že sredstva šla in kam še bodo. Premisliti bo treba tudi katere igralce se pošilja na določena tekmovanja.  Vsi skupaj moramo delati, da v klube pripeljemo čim več mladih igralcev. Prav tako se odpira možnost pri rekreativnih igralcih. Na splošno pa primanjkuje ljudi, tudi v klubih in organih NTZS, ki bi se v to delo aktivno vključili.

Andrej Tadina vidi problem v pomanjkanju sredstev. Zanima pa ga kakšne akcije bomo izvedli ob uvrstitvi Tokiča na OI – zanimajo  ga predvsem sponzorske aktivnosti.
Bojan Napast ob poslušanju razprave pride do spoznanja, da se večinoma računa na državna sredstva, zato predlaga, da se pridobi nekoga iz gospodarstva za člana. S predhodnikom se strinja, da bi se moralo Tokiča še bolj postaviti v medijski prostor ter ga  opremiti z reklamami, da bi se pridobila dodatna sredstva. 

Darjan Vizjak  daje kritiko na komisijo za marketing. Odgovorni morajo  biti bolj vztrajni, da bi sklicali večkrat komisijo, da jo seznani s finančnimi problemi. Če ljudje niso pripravljeni delati naj se jih zamenja (primer trenerske organizacije).  

Valter Pristovnik potrdi, da so največji problem finance. Smiselno bi bilo pridobiti generalnega sponzorja, ki bi ga predstavljali tako doma kot v svetu (Tokič).  
Mirko Unger  pravi, da se je pri pregledu finančnih sredstev kot član NO zgrozil, pa ne zaradi finančnih nepravilnosti,  temveč zaradi višine finančnih sredstev, ki jih ima zveza za leto 2008 na razpolago. Zaradi radikalnega padca sredstev je to prava katastrofa. Če nekdo na naši zvezi računa, da bomo preživeli le s sredstvi MŠŠ se pošteno moti. Omeni, da je bil naš program financiran s strani MŠŠ in Fundacije skoraj 80%, 20% pa lastnih sredstev od tega 5% sponzorjev. Ponovi dejstvo, zakaj pad sredstev – ni rezultatov; vprašati se je treba ali so krivi klubi ali je krivda še kje drugje. Opozori še na neizpolnjene sklepe: podelitev priznanj za rang lestvico za dve sezone, ustanovitev perspektivne skupine, pohvali delo strokovnega sveta, ki pa je s strani izvršnega odbora blokirano zaradi denarja. Postavlja odgovornost IO-ja za ureditev marketinških sredstev; namesto g. Paviča bomo volili drugega predsednika združenja trenerjev, zakaj ne volimo še novega člana IO-ja namesto g. Tancerja, ki se ni udeležil še nobene seje. Dokler IO ne bo priskrbel finančnih sredstev, ne bomo mogli izvesti naših programov. Omeni g. Mikelna,  ki je pojasnil, da zveza dobi namenska sredstva za mladino in člane, ki pa jih presežemo; namenska sredstva dobimo tudi za delovanje zveze, ki pa so dovolj le za polletno delovanje in jih tudi presežemo. Omeni, da bi bilo prav da se sredstva pridobljena od klubov (registracije, članarine…) tudi razporedijo na mladinski program in perspektivno skupino. Prepričan je , da bo drugo leto še slabše stanje , saj nas bo  izpad na članskem programu bremenil letošnje in še naslednje leto. Vprašuje se kako bomo sploh lahko še kaj delali. Edino možnost sicer vidi, da vsa bremena prevzamejo klubi, ki pa tega ne bodo zmogli zaradi svojih finančnih težav. Za zaključek ponovi, da brez dodatnega denarja, ki ga naj bi uredilo vodstvo naše zveze ne bo možno izvajanje programov.

Valter Pristovnik  ponovno opozarja delegate naj predlagajo rešitve. 
Robert Smodiš  vprašuje, zakaj bi se sponzor odločil za vlaganje v namizni tenis oziroma NTZS. Navaja primer Tokiča in njegove razpoznavnosti. Navaja, da moramo mi kaj naredit za našo razpoznavnost v tem medijskem prostoru.  Imamo lepo stopničko z OI-Peking (Tokič), naslednji korak pa naj bi bila naša liga, ki pa jo moramo spraviti na višji nivo – povečati kvaliteto v klubih. Vprašati se moramo, kaj lahko mi ponudimo, da bi kaj dobili v zameno. Poboljšati je treba našo razpoznavnost. Zelo pomembno je  strokovno delo in vlaganje v mlade igralce tako s strani zveze kot klubov, saj brez njih ni bodočnosti. 
Valter Pristovnik  opozarja na premajhno število trenerjev, ki so financirani s strani MŠŠ, klubi pa naj zagotovijo mladino.

Janez Bončina opaža da člani IO-ja niso zainteresirani, da bi zastonj iskali sponzorje za NTZS. Predlaga, da se naredi pravilnik po katerem bi bili vsi  ki bi pridobili sredstva za NTZS primerno nagrajeni. 
Valter Pristovnik  meni, da bi lahko s PRO TOUROM v Velenju, ki ni namenjen le lokalni skupnosti ampak NTZS, lahko prišli do generalnega sponzorja, ne pa da se zadovoljimo samo z dobro izvedbo in navsezadnje se pokaže še kakšna izguba. NTZS bi morala v tistem momentu pridobiti čim več sponzorjev s tem, da ostane del sredstev na NTZS.

Bojan Napast  se je navezal na BojanaTokiča, ki se bo pojavljal v medijih in to bi bilo treba izkoristiti, kakor tudi ostale dogodke v namiznem tenisu (liga, pokal…). 
Silva Črnugelj  se strinja z ugotovitvijo glede sponzorjev in oglaševanja, vendar pa je potrebno narediti medijski načrt o medijski razpoznavnosti Bojana Tokiča, posledično namiznega tenisa. Kar se tiče SNTL pa jo ne znamo tržiti v lokalnih sredinah. Ker se danes dela v medijih profesionalno, mora biti tudi načrt profesionalno pripravljen. Ni pa Bojan Tokič edini s katerim se lahko predstavimo, tu so še številni mladi. Zato poudarja, da je za delo z mediji potreben profesionalec. 

Valter Pristovnik  prosi prisotne delegate, da sprejmejo predlog, da do nove skupščine 
pripravimo nove ljudi za marketing. Omeni g. Hribarja člana IO-ja, ki je na položaju, pa ne ve kaj smo s tem pridobili.

Silva Črnugelj  pove, da je treba napotila g. Sveteta (glede posveta, dela z mladimi, podelitve plaket…),  izpeljati. Treba je nemudoma pristopiti k izdelavi medijskega načrta za predstavitev namiznega tenisa v Sloveniji skupaj z športom za mlade. Naslednja štiri leta je potrebno intenzivno delati z Bojanom Tokičem na njegovi medijski razpoznavnosti, saj bomo preko njega in ostalih perspektivnih igralk in igralcev lahko tržili.

Prosila pa bi to skupščino oziroma vse sodelujoče na temo marketinga, da podajo konkretne predloge za nove člane.

Bojan Rak  se oglaša kot kapetan moške reprezentance. Ugotavlja, da je trenutno medijsko tržen igralec samo Bojan Tokič, ker ima tudi rezultat.  Ne smemo se slepiti, da bomo lahko tržili še katerega drugega. Po uspehu v Nantesu se je pojavljal v vseh medijih, dejstvo pa je, da ne bo več dosegljiv medijem ker začenja s programom priprav na OI.

Osebno sem mislil, da se bo dobil kdo iz IO-ja ali iz skupine za trženje, ki bo osebno tržil Bojana Tokiča. Misli, da je vlak za to delo že skoraj odpeljal. Spomni še na trženje bronaste medalje iz EP deklet, kjer smo dobili le večjo dotacijo pri MŠŠ, medtem ko je bilo osebnega trženja NTZS zelo malo. Omeni še , da bi projekt trženja Bojana Tokiča moral biti narejen s skupino ljudi, ki bi ga tržili. Strinja se s predhodniki glede obljub IO-ja in tržne skupine,  ki niso opravili svojega dela, da se jih lahko zamenja z novimi (tudi člane IO). Omeni tudi svojo objektivnost pri prijavah na mednarodna tekmovanja
Omeni Bojana Tokiča, ki je dokaj znan in priljubljen, zato je v njega dokler je še zanimiv treba vložiti ali pa ga medijsko iztržiti.

G. Valter Pristovnik  apelira na zaključek glede na razprav, da naj predlagajo nekoga iz njihovih krogov, ki bi bil sposoben prevzeti marketinško področje ali pa da zadržimo obstoječo ekipo, ki naj poskuša pridobiti sredstva. Opozori  delegate naj poskusijo s pridobitvijo finančnih sredstev na lokalnem nivoju. 

SKLEP o sprejemu poročil:
Sprejmejo se poročila komisij. 

Zadolži se IO in komisijo za marketing, da naj poskuša pridobiti finančna sredstva.
K točki 6.

Sprejem zaključnega računa za leto 2007
Izvede se glasovanje za zaključni račun: Zaključni račun je soglasno sprejet.

K točki 7.

Finančni načrt za leto 2008
Valter Pristovnik  da besedo predsedniku nadzornega odbora.

Anton Svete  je pregledal finančni račun, kjer opazi ogromen razkorak med realnim finančnim stanjem (cca 100.000,00 EUR) in planom  (400.000,00 EUR). Vpraša se vpraša kdo bo poskrbel, da se bomo vsaj približali planirani vsoti (400.000,00 EUR).

Janez Bončina se sprašuje komu je namenjena postavka za trenerja za delo v NT centru, kateri naj nebi več delal. Pripomni, da bi predlagatelj poročila to lahko boljše pripravil, saj meni, da je poročilo narejeno slabo (primer neažurnega podatka: g. Mikeln selektor).

Jože Mikeln razloži, da je letni program v izdelavi že sredi oktobra, saj ga moramo že na začetku novembra oddati pri kandidaturah (Fundacija za šport), za MŠŠ pa malo kasneje. Sicer pa se vsako leto pojavljajo pripombe okrog programov. Pojasni, da je SS sprejel novo selektorico, kasneje kot so bili izdelani plani, center ja takrat še delno delal in ga tudi imamo v programih, je pa načrt malo razširjen zaradi možnosti pridobitve večjih finančnih sredstev. So pa postavke izdelane na realnih finančnih podatkih (primer kvalifikacij v Nantesu in Budimpešti za OI Peking). Poda še podatke, da smo se pri Fundaciji približali planu medtem ko smo pri MŠŠ dobili precej manj sredstev. 

Bojan Napast  se zanima za akcijo 2 X 5000 loparčkov.

Jože Mikeln pojasni, da akcijo koordinira g. Šarlah, vendar vseeno objasni, da NTZS poziva klube oziroma sredine, da naj se povežejo da bi akcijo izvedli. Pobuda in večji del akcije sloni na pobudniku, NTZS pa priskrbi loparčke, propagandni material in tehnično podporo, da se akcija lahko izvede. 

Valter Pristovnik  da na glasovanje sprejem finančnega načrta za leto 2008.

Izvede se glasovanje ( 3 glasovi proti). Finančni načrt za leto 2008 je sprejet.

SKLEP o finančnem načrtu 2008:

Finančni načrt za leto 2008 je sprejet.
K točki 8.

Sklep o načinu nadomestnih volitev.
Valter Pristovnik  da na glasovanje predlog o javnem glasovanju, ki je bil soglasno sprejet.

Prišli so predlogi, ki pa niso bili potrjeni s strani kandidatov.

Bojan Rak  omeni na resnost izbora kandidata saj je le ta v sožitju s SS, ker tega v preteklih dveh letih ni bilo,  je to vplivalo tudi na negativne odločitve SS. 

Anton Svete  meni, da tako več ne gre, da nimamo kandidatov.
Robert Smodiš  izrazi mnenje, da moramo v bodoče imeti pisno soglasje kandidata, ki se poteguje za katerokoli funkcijo. Zamisliti se moramo zakaj ni kandidatov. Vzroki so lahko v tem, da predlogi, ki jih predlagajo trenerji niso sprejeti. Tudi neaktivnost trenerjev po drugi strani ni dobrodošla, saj si sami jemljejo kruh iz ust; morali bi biti aktivni. Predlaga tudi, da stroka prevzame določene stvari v svoje roke in potem tudi odgovarja za sprejete odločitve.  
Valter Pristovnik  misli, da je to tudi problem financ. Naj se že enkrat pove kakšno naj bo plačilo za opravljanje take funkcije in naj se pripravi predlog. 
Vizjak  predlaga Miloša Peperka Živkoviča, ki je primeren kandidat in se s funkcijo strinja, če bodo na volitvah vsaj trije kandidati.
Valter Pristovnik  doda še dva kandidata, ki sta bila predlagana: Anton Svete in Darijan Vizjak. Predloge da javno glasovanje, kjer dobi vso podpora Miloš Peperko Živkovič. 
K točki 9. – volitve

Valter Pristovnik:   Soglasno je izvoljen Miloš Peperko Živkovič.
K točki 10. – razno

Valter Pristovnik  odpre razpravo pod točko razno. 
Janez Bončina ima odprto vprašanje glede proslave 80. Letnice NTZS, kaj je glede NTZS Centra in trenerja v njemu (če deluje kdo ga plačuje). Postavi še vprašanje gdč. Katji Konečnik glede pravilnika o reprezentancah.

Matija Krnc, ki je zadolžen za proslavo objasni, da je odziv klubov na gradivo, ki je bilo že lani  poslano v klube zelo slabo (le 5 klubov je vrnilo material). Objasni, da sta z g. Šlambergerjem pripravila celoten koncept za izdajo almanaha, v kakšni obliki pa bo almanah in sama proslava, pa bo odvisno od finančnih sredstev. Še enkrat poziva klube, da pošljejo gradiva. 
Jože Mikeln objasni, da centra in tudi trenerja, ki je deloval ni več, zato tudi ni več stroškov.  

G. Janez Bončina sprašuje, če je bila oddana kandidatura na MŠŠ in Fundacijo za sredstva za publikacije.
Jože Mikeln objasni, da skoraj pri vseh kandidaturah rabiš tudi finančno ovrednoten 

program, kjer pa posebej zahtevajo zagotovljena lastna sredstva (pri nekaterih programih tudi do 70%).

Darjan Vizjak predlaga, da bi z imeni, roki določili podelitev nagrad najboljšim na jakostnih lestvicah NTZS, tudi za sezone, ko to ni bilo izpeljano (2005-06, 2006-07 in tekoča sezona).
Jože Mikeln  predlaga, da se podelitev opravi na prvih turnirjih za posamezno kategorijo v sezoni 2008-09.
Katja Konečnik pojasni, da je stvari pregledala, ker pa ni dobila prav velike podpore

pri ostalih članih, obljubi, da se bo potrudila za čimprejšnjo pripravo pravilnika.

Valter Pristovnik  se zahvali vsem za udeležbo na skupščini; želi pa si boljšo udeležbo na naslednji skupščini. 

